Viborger Samler, 1848-06-10
Ifølge Foranstaaende skal Postforbindelsen imellem Kolding og Veile af Forsigtighed midlertidig være hævet. Fortsat Beretning om Occupationen i Veile: Samtidig med disse Arrestationer begyndte Fjenden sine Røver=Streiftog. Den 9de afgik en Esqvadron af 2det Dragonregiment over Balle, Linneballe, Give og Brande til den i Skjerrild Sogn, Hammerum Herred beliggende Klædefabrik Classenborg. Synet af den fremrykkende Fiende udbredte Skræk og Bestyrtelse i de Egne, de droge igjennem; man kjendte hverken Maalet eller Øiemedet med dette Tog. J Brande laae saaledes en Kone syg, hvem Doctoren just besøgte og havde erklæret uden al Fare; Forfærdelsen over at høre Fjenden rykkede ind gjorde, at hun døde øieblikkelig. Ligesom dette Røvertog, saavelsom de øvrige Tog af samme Slags, er til Skam og Skjændsel for dem, der havde besluttet det, saaledes udviste især de, af hvem dette blev udført, en Raahed og Brutalitet, hvor de kom frem, der fortjener at fremhæves som en Undtagelse fra den humane Adfærd, Fjenden som saadan betragtet der i Egnen fordetmeste iagttog. Som den Første i Toget saa- og den Første i raa og brutal Opførsel var Anføreren, Ritmester Buchwald. Han indtraf til Brande Præstegaard under Præstens Fraværelse; efterat have sagt, at det var angivet, at Vaaben der vare skjulte, erklærede han at ville anstille Undersøgelser derefter. Præstens Kone, (hvem han først tiltalte paa Tydsk, men paa Spørgsmaal, om han ei fra sit Ophold i Kjøbenhavn af hændelsesviis skulde kunne Dansk, siden i dette Sprog), besvarede hans Spørgsmaal og Fordringer med megen Rolighed. En anden Officeer, en yngre Buchwald, skulde imidlertid gaae op paa Loftet for at søge efter Vaaben, og beordrede Præstens Karl til at følge sig; da denne var i Begreb med at efterkomme det, sprang Ritmesteren til og holdt ham tilbage med Tilføiende, at han ei maatte understaae sig at gaae op paa Loftet. Denne besynderlige Contraordre bragte Karlen til at studse og see paa Ritmesteren, der da og saae paa ham og - hvad kom der ud af denne gjensidige Betragten? – at de – Karlen og Ritmesteren - vare gamle Bekjendte; hiin havde nemlig staaet i Garden tilhest, medens denne var Lieutenant i dette Corps. Den ydmygende Følelse af, hvor dybt den meenederske Ritmester stod under den ærlige Menige, maa vist have rørt sig med Bitterhed i Hr. Buchwalds Jndre; Harmen over dette forandrede Forhold blev ham imidlertid for mægtig, men han burde have ladet den udbryde i en anden Retning, end det skeedte. Han gav sig nemlig til at overfuse Karlen, der uskyldig gav Anledning til den uhyggelige Følelse, der piinte ham, fordi han ei tog Huen af, da det efter Ordre ikke skeedte hurtig nok, vilde han bibringe Karlen et Slag i Hovedet, men denne holdt sin Arm i Veiret, saa at Hr. Rit mesterens Haand ricocherede paa hans eget Øre omtrent. Hvad det ikke havde været galt, saa blev det nu. En Corporal til kaldtes for at være behielpelig med at straffe Karlen, hvilket skeedte med et Par Slag over Ryggen under idelige forbittrede Udraab af Ritmesteren, slaae den Karl, han er inpertinent, han er inpertinent &c. &c. Hvorvidt denne gemeene Opførsel i en agtværdig Dames Nærværelse, (Døren stod nemlig under Attaqven aaben imellem Stuen og Gangen) har anfægtet Hr. Buchwald, kunne vi ikke afgjøre. Han forbød gjentagne Gange Mad. Blædel at være bange; hvortil hun gav ham den beroligende Forsikkring, at hun, i hvorvel en slig Optræden var hende uvant og uventet, slet ikke var bange. Hr. B. begav sig til Kroen med det Tilføiende, at han ei vilde genere i Præstegaarden; herhen skikkede han imidlertid 30 Dragoner med Heste. Hine leirede sig i Præstens Storstue, efter at have didhen slæbt en Mængde Halm; disse bleve indstaldede i alle Husene, idet alle Creaturer joges ud. Pastor Blædel, der imidlertid var kommen hjem, formindskede ved sin rolige og besindige Mellemkomst, den Ulempe, der siden ved fortsat raa Opførsel fra Soldaternes Side, nu og da opstod. J Kroen befandt sig foruden de nævnte Officerer endnu 2de, den Ene, en Søn af Hertugen af Augustenborg, den Anden, Prindsen af Noers Søn.